b'\n_START_ARTICLE_\nNews of the World (album)\n_START_SECTION_\nProdukcija\n_START_PARAGRAPH_\nNews of the World je skupina, tako kot \xc5\xbee A Day at the Races, producirala sama. Ve\xc4\x8dino dela so opravili v londonskih Wessex Studios, zaradi \xc4\x8desar je pri\xc5\xa1lo do nekaj manj\xc5\xa1ih incidentov med njimi in \xc4\x8dlani punk skupine Sex Pistols, ki so ravno takrat v istem studiu zaklju\xc4\x8devali svoj debitantski album._NEWLINE_Naslovnico je oblikoval umetnik Frank Kelly Freas, znan po svojih znanstvenofantasti\xc4\x8dnih motivih. Gre za predelavo Freasove naslovnice revije Astounding Science Fiction (oktobrska \xc5\xa1tevilka 1953), na kateri je velikanski robot, ki v roki dr\xc5\xbei negibnega, okrvavljenega \xc4\x8dloveka. Slika je ilustrirala kratko zgodbo\xc2\xa0\xc2\xbbThe Gulf Between\xc2\xab\xc2\xa0Toma Goodwina, spremljal pa jo je napis\xc2\xa0\xc2\xbbPlease... fix it, Daddy?\xc2\xab\xc2\xa0(Prosim, ga lahko popravi\xc5\xa1, o\xc4\x8dka?). Na pro\xc5\xa1njo Rogerja Taylorja je Freas anonimnega \xc4\x8dloveka iz izvirnika zamenjal s \xc4\x8dlani skupine.'